Az amerikaiak 65 százaléka engedélyezné az online szerencsejátékokat
Egy új felmérés szerint az amerikaiak többsége engedélyezné az online szerencsejátékokat, 32 százalékuk szerint viszont a kormánynak be kellene tiltania az internetes pókert.
A Wall Street Journal cikke szerint, ha teljesen legalizálják, 2020-ra az online szerencsejátékok annyi bevételt érhetnek el, mint amennyit jelenleg Las Vegas és Atlantic City kaszinói együtt: 9,3 milliárd dollárt. Míg az online szerencsejátékot jelenleg az egyes államok saját hatáskörben engedélyezhetik vagy tilthatják, a kongresszus azt fontolgatja, hogy Egyesült Államok-szerte legalizálja azokat. Egy új Reason-Rupe felmérés azt mutatja, hogy az amerikaiak többsége (65 százaléka) legalizálná az online szerencsejátékokat, ugyanakkor 32 százaléka szerint az államnak meg kellene tiltania, hogy az emberek online pókert játszanak.
Legnagyobb többségben a republikánus szimpatizáns függetlenek (75 százalék), legkevésbé pedig a demokraták (58 százalék) támogatják az online szerencsejátékokat. A republikánusok 66, az abszolút függetlenek 68, a demokrata szimpatizáns függetlenek 65 százaléka látná szívesen az online szerencsejátékok legalizálását.
Az alacsonyabb jövedelmű amerikaiak, és a középfokú vagy alacsonyabb végzettségűek inkább (41 százalék) megtiltanák az online szerencsejátékokat , 56 százalékuk viszont engedélyezné. Összehasonlításképpen: csak a felsőfokú végzettségűek 21, a magas jövedelműek 31 százaléka támogatja a tiltást.
A felmérés azt mutatja, hogy az online póker legalizálásának támogatása a korral csökken: az 55 évesnél fiatalabbak 70 százaléka, az annál idősebbek csak 56 százaléka támogatja.
Engedélyezné Tiltaná
Összesen 65% 32%
Demokrata 58% 38%
Független demokrata 65% 34%
Független 68% 27%
Független republikánus 75% 22%
Republikánus 66% 30%
35 évesnél fiatalabb 70% 29%
35-55 éves 70% 27%
55 éves kor felett 55% 39%
30.000 USD-nél kevesebb jövedelem 56% 41%
30.000 - 60.000 USD jövedelem 68% 29%
60.000 - 110.000 USD jövedelem 70% 25%
110.000 USD feletti jövedelem 66% 31%
Középiskola vagy alacsonyabb 55% 41%
Főiskolai tanulmányok 70% 28%
Főiskolai végzettség 76% 22%
Egyetemi végzettség 73% 21%
Az országos telefonos felmérés 2013 december 4-től 8-ig zajlott az Egyesült Államokban, melynek során 1011 nagykorút interjúvoltak meg.